ማርቲን ሉተር ኪንግ
ማርቲን ሉተር ኪንግ ጥር 7 / 1921 ዓ.ም፤ ጆርጂያ ግዛት ዋና ከተማ አትላንታ ውስጥ ተወለዱ፡፡ መጋቢት 4 / 1960 ዓ.ም፤ ቴነሲ ግዛት ውስጥ በምትገኘው ሜምፊስ ከተማ በነፍሰ ገዳይ ጥይት በ39 ዓመት ዕድሜአቸው ተገደሉ፡፡ማርቲን ሉተር ኪንግ እጅግ በርትቶ በነበረው የዘር መድልዎ ዘመን ለሲቪል መብቶች መከበር በመሩት ሰላማዊ ትግል አሜሪካን “ከጭለማ ወደ ብርሃን ያወጣ ቅርስ አትርፈዋል” ተብሎ ይነገርላቸዋል፡፡የማርቲን ሉተር ኪንግ /ጁኒየር/ የልደት ቀን በየዓመቱ የአውሮፓ ጃንዋሪ በገባ ሦስተኛው ሰኞ ብሄራዊ ክብረ በዓል ሆኖ በዩናይትድ ስቴትስ የተወካዮች ምክር ቤት ከተወሰነና ፕሬዚዳንት ሮናልድ ሬጋን ጥቅምት 23 / 1976 ዓ.ም ከፈረሙት በኋላ ሕግ ሆኖ ወጥቶ ለመጀመሪያ ጊዜ ሥራ ላይ ከዋለበት ከጥር 12 / 1978 ዓ.ም አንስቶ ላለፉት 37 ዓመታት እየተከበረ ይገኛል፡፡ለተጨማሪ የተያያዘውን የድምፅ ፋይል ያዳምጡ፡፡